Sellist surfiõpilast pole ma veel õpetanud. Teooria osa õppis käigupealt pähe ja sai aru. Raske Starboard Start laua koos taglasega kandis ühe hooga ühes tükis Pärnu rannast sõidusügavusse vette.   Esimese tunni lõpuks suutis sõita mõlemal kursil 400-500 m, kolmanda tunni lõpuks tegi ära mõned low-wind halsid ja paudid. Kui tuul vähehaaval tõusma hakkas, sai ka mõnest  lainest alla lastes justnagu glissi. Kui neljanda tunni keskel rannastardini jõudsime, alles siis tunnistas, et käed hakkavad väsima. Mõned rakud vist olid juba katki ka. Ise ütles, et on esimest korda elus purjelaual. Vaat see on soome sisu! Ei tahaks osaleda selles kõrtsikakluses, kus see kutt esimest korda elus tabureti või, veel hullem, soome pussi peaks pihku võtma!    Ise sain kah mingi 3 tundi soomlase ümber tiirutada ja talle õpetussõnade karjumise vahepeal natuke purje keerutamist harjutada.  Starboard Start ja 5,5. Jürka ja Matti vaatasid kurvalt kaldal, sest tuult ei tulnud, päikest polnud ja rand tüdrukutest tühi.